O rechistro de modes liticos que se troba en Aragón experimentó un cambeo habe bellas 60.000 anyadas, quan se crei que s'instaloron as primeras comunidatz d'hombres de Cromanyón en a vesant sud d'os Pireneus. Istos nuevos pobladors promanaban d'Africa, encara que no ye esclatero si, como sinyalan totz os indicios, yeran ya ixemenatos por todas Europa a traviés d'o Meyo Orient (iste caso representaría una progresión lochica enta a Peninsula Iberica, suposando una coexistencia con os neandertals -os primers usuarios d'o mode litico musterián-) u, por contra,  promanaban dreitament d'Africa a traviés d'o Estreito de Chibraltar. Istas nuevas comunidatz introducioron en a Peninsula Iberica o mode lítico magdalenián, más lichero y eficient que o musterián d'os neandertals. Chacimientos d'iste mode s'han investigato en o covacho d'Eudoviches, en o municipio d'Alacón, a Teruel. Con istes pobladors s'encetó o periodo clamato lTiempo d'a Piedra Tallada u Paleolitico Meyo.